
Doosri shaadi ke ahkaam o masaail 


Shaadi Ambiyaa e Kiraam ki sunnat hai, Allah ka farmaan hai: 


Pei 


ni £ 


EE Coe Él issi ls a A ai 


Tarjumah: Hum aap se pehle bhi bahut se Rasool bhej chuke hain aur hum 
ne un sab ko biwi bachchon waala banaaya tha, kisi Rasool se nahi ho sakta 
ke koi nishaani baghair Allah ki ijazat ke le aaye, har muqarrarah wa'da ki 
ek likhat hai. 

(Surah Ar-Ra'd, Surah No: 13 Ayat No: 38) 


| 


Jo musalmaan Nabi ki is sunnat se a'raaz kare (muh mode) woh musalmaan 
nahi hai. Umm ul Momineen Hazrat Aisha Siddigah Radhiallahu Anha se 
Da hai i RasoolAllah Sallallahu Alaihi Wasallam ne ERENS 


ns, í Saas pep” ezi tás m a 


larjumah: Nikah mera tareeqa hai aur jo shakhs mere tareeqe par amal 
nahi karta, us ka mujh se koi talluq nahi. Shaadiyan kiya karo kiunki main 
tumhaari kasrat ki bina par doosri ummaton par fakhr karunga, jo (maali taur 
par) istita'at rakhta ho woh (zaroor) nikah kare aur jise (rishta) na mile, woh 
roze rakha kare kiunki roza khwahish ko kuchal deta hai. 

(Ibn e Majah: 1840) 

Allama Albani Rahimahullah ne is Hadees ko Hasan kaha hai. 


Jis ne taagat rakhte huwe shaadi kar li us ne sunnat par amal kiya, jo taaqat 
rakhne ke bawjood shaadi nahi karta woh taarik e sunnat (sunnat ko chorne 
waala) hai, is mein woh log bhi daakhil hain jo shaadi ki umr ko pahunch 
gaye aur gunaah mein padne ka khatra hai magar baaz dunyawi maqaasid 








ko haasil karne ke liye shaadi mein taal matol karte hain. Makhloot taleem 
(co-education) haasil karne waale ya ikhtilaat ki jaghon pe rahne sehne 
waale is tarah ke bahut se log na-jaaiz tareege se shehwat raaniyaan karte 
hain. Is marhale mein sarparast ki zimmedaari hai ke waqt pe apne matahat 
ki shaadi kara den taaki sharmgaah ki hifaazat ho sake jo ke nikah ke ek 
ahem maqaasid mein se hai. 

Nabi Sallallahu Alaihi Wasallam ne farmaaya: 


£ 


A Yg A e UA AA IAA AWA 
MAS Tiag áá] 3 I égi BEI SSe a Sa 


Z P P RE 
S o a AL agas A 
” I 


” 


Tarjumah: Aye jawaanon ke giroh! Tum mein se jo koi shaadi ki istita'at 
rakhta ho woh shaadi kar le, yeh nigaah ko ziyadah jhukaane waali aur 
sharmgaah ki ziyadah hifaazat karne waali hai aur jo istita'at nahi rakhta to 
woh roze ko laazim kar le, yeh khwaahish ko qaabu mein karne ka zariya 
hai. 

(Sahih Muslim: 1400) 


Agar mard ne ek khatoon se shaadi kar li to us ne sunnat par amal kar liya, 
raha masla doosri shaadi ka to yeh bhi mardon ke liye Mubaah hai. Quran 
mein Allah ne pehle do shaadi ka hi zikr kiya hai phir teen, phir chaar, un 

mein insaaf na kar sakne ki soorat mein ek ko ikhtiyaar karne ka hukm mila: 


P 2i 1 2% d ZI P 2 P 7 

A eyi Es II 
Tarjumah: Aur aurton mein se jo bhi tumhein achchi lagen tum un se nikah 
kar lo, do do, teen teen, chaar chaar se, lekin agar tumhein baraabari na kar 


sakne ka khauf ho to ek hi kaafi hai. 
(Surah An-Nisa, Surah No: 4 Ayat No: 3) 


Yahan doosri shaadi se mutalliq chand ahkaam bayan kiye jaate 
hain: 

* Doosri shaadi ka hukm * 

Pehle yeh samajh len ke zamaane e jaahiliyat mein log kasrat se shaadi kiya 
karte the, Islam ne shaadi ki hadd muta'ayyan ki ke agar koi shaadi karna 
chaahe to chaar tak us ki hadd muta'ayyan hai. Ek se zaaid shaadiyan 
biwiyon ke darmiyaan hugoog ki ri'aayat aur adl o insaaf se mashroot hai 
(yani ek se zaaid shaadiyan usi surat mein sahih hongi jab insaan apni 
biwiyon ke darmiyaan adl o insaaf kar sake) warna ek hi shaadi par iktifaa 

kare. Doosri shaadi karna samaaj mein bahut hi ma'yoob samjha jaata hai, 
aaj modern mahol mein ishg o aashigi karne waale, bahar munh maarne 
waale aur na-jaaiz tareege se hawas ki piyaas bujhaane ko bhi itna 
ma'yoob nahi samjha jaata. Islam ne doosri shaadi ko jaaiz thehraaya hai us 
ko ma'yoob samajhne waale ya is hukm e rabbaani ko ghalat taswwur karne 
waale ki aql mein bila-shubha futoor hai. 


sk Doosri shaadi ki shart 

Doosri shaadi itni aasaan bhi nahi hai jitna ke log samjhte hain us ke liye 
mundarja zail (following) chand shartein hain: 

x Pehli shart * Dono biwiyon mein adi gaayem kar sake. Is ki daleel 
Allah ka yeh farmaan hai: 


2 2 
KALIAN tis 


Tarjumah: Agar tumhein adl na kar sakne ka khauf ho to ek hi kaafi hai. 
(Surah An-Nisa, Surah No: 4 Ayat No: 3) 


x Doosri shart* Dono biwi ko khilaane ki taaqat ho, Allah ka farmaan 
hai: 


27 Z g % g a 9 P $ e œ 2 
aas a US SAY ena 


Tarjumah: Aur un logon ko paak daaman rehna chaahiye jo apna nikah 
karne ki taaqat nahi rakhte yahan tak ke Allah Taala unhein apne fazi se 


maaldaar kar de. 
(Surah An-Noor, Surah No: Ayat No: 33) 


x Teesri sharti Mard mein ek se zaaid aurat ke liye quwwat e 
mardaangi maujood ho. Nabi Sallallahu Alaihi Wasallam ka farmaan hai: 


7 YA 3 9 
UE Seth aSa Fa A 


Tarjumah: Tum mein se jo shaadi karne ki istitaat rakhta ho wahi shaadi 


kare. 
(Sahih Muslim: 1400) 


Agar yeh shartein paayi jayein to koi mard kisi doosri aurat se shaadi kar 
sakta hai warna nahi. 








sk Doosri shaadi ke baaz huqooq o aadaab * 

Biwiyon ke hugoog mein se hai ke dono ke darmiyaan raat basar karne ke 
liye baari muta'ayyan kare, isi tarah safar pe jaane ke liye biwi ke naam se 
qur'aa daale jis ka naam aaye use safar pe le jaaye, dono biwiyon ke liye 
yaksaan khaane, rihaaish aur kapde ka bandobast kare. Isi tarah dono 
biwiyon ko alag alag kamre mein rakhe is ki wajah yeh hai ke ek aurat ka 
satar doosri aurat ke liye dekhna jaaiz nahi hai, ek jagah hone se ek doosre 
ke saamne barhana (nude) hogi. lehaza is soorat se ijtinaab kare (bache). 
mard ke liye jaaiz hai ke ek hi raat mein ek se zaaid biwi se jima' kare, yeh 
RasoolAllah Sallallahu Alaihi Wasallam se saabit hai. 

Anas bin Maalik Radhiallahu Anhu bayan karte hain: 


o a ZO P Aeta 5 eR PE PP [zs 96 a G p z 
SA ISI UE 
PEPE „2 E AI A P Z e da anla 

SISI II A Sen Ga 


Tarjumah: Nabi kareem Sallallahu Alaihi Wasallam din aur raat ke ek hi 
waqt mein apni tamaam azwaaj e mutahharaat ke paas gaye aur yeh 
giyaarah thein. (9 mankooha aur do laundiyaan) rawi ne kaha, main ne Anas 
Radhiallahu Anhu se poocha ke Nabi Kareem Sallallahu Alaihi Wasallam is ki 
taaqat rakhte the? To unhon ne kaha hum aapas mein kaha karte the ke Aap 
Sallallahu Alaihi Wasallam ko 30 mardon ke barabar taagat di gayi hai. 
(Sahih Bukhari: 268) 


Goya ek raat mein kayi biwi se jima' karne mein koi harj nahi hai lekin ek 
kamre mein ek doosri biwi ke saamne jima' karna haya aur murawwat ke 
khilaaf hai saath hi kisi aurat ke liye jaaiz nahi ke doosri aurat ki sharmgaah 
dekhe. 

Ek biwi ko doosri biwi ke saamne na daant dapat kare na maare aur na hi 
un mein ya un ke aulaad ke darmiyaan kisi tarah ki tafreeq kare, dono 
biwiyon mein ulfat o mohabbat ki fiza qaayem rakhne ke liye tanazu'aat 
(ladaayi, jhagda) paida hone ke asbaab o awaamil se ijtinaab kare (bache), 
agar aapas mein ikhtilaaf ki soorat paida ho jaaye to sakhti ki bajaaye 
narmi se hal karne ki koshish kare aur us mein kisi ek ki tarafdaari na kare. 


sk Ta'addud e izdiwaaj aur khawateen ka nazariyyah * 

Islam saraapa (means mukammal taur se) deen e rehmat hai, woh kisi ke 
saath ziyaadti nahi karta. Aurat ko fitratan aisa lagta hai ke doosri shaadi 
hamaare upar zulm o ziyaadti hai. Yahi wajah hai aurat apne shauharon ke 

liye doosri biwi pasand nahi karti. Main musalmaan behnon se arz karna 
chaahta hun ke agar aap apne nafs ko shari'at ke tabe' banaayen aur apni 
manfa'at ki bajaaye ijtimaa'e manfa'at par nazar daudaayen, neez shaadi 
ka maqsad aur ta'addud e izdiwaaj ki hikmaton par gaur karein to Allah ke 
is faisle par aap ka dil zaroor mutma'in hoga. 


sk Ta'addud e izdiwaaj ki hikmat * 


Pehle dhiyaan mein yeh rahe ke shaadi ki hikmat musalmaanon ki ta'dad 
badhana hai jis par Nabi Sallallahu Alaihi Wasallam qayamat ke din fakhr 
karenge, isi tarah sharmgaah ki hifaazat bhi shaadi ke maqsad mein se hai. 
@ Ek se zaaid shaadi hukm e ilaahi (Allah Taala ka hukm) hai aur Allah ka 
koi hukm kisi maslihat ke baghair nahi hota chaahe hamaari mehdood aql us 
ka idraak kare ya na kare. 

@ Qudrati taur par duniya mein aurton ki ta'dad ziyadah hai aur bahar 
mardon ke kaam kaaj, masaail, ladaayi jhagda, qatl o fasaad ke sabab 
mard hi ka ziyadah nuqsaan hota hai, agar har aadmi ek shaadi par iktifaa 
kare to baqiyah aurton ki shaadi ka masla pecheedah ho jaayega. Aaj jahez 
ki la'nat ka ek sabab ladkiyon ki kasrat hai, agar ladkiyaan kam hotien to 
ladke paisa de de kar shaadi karte. Ladkiyon ki kasrat koi masla nahi hai 
ba-shart yeh (shart yeh hai) ki log muta'addid (kayi) shaadiyan karen, aaj 
logon ne shaadi chor kar zina ka raasta talaash kiya to Allah ne un mein Aids 
ki beemari phaila di. 

®© Khawateen pe baaz makhsoos maraahil aate hain us waqt mard apni biwi 
se door rehta hai us soorat mein kasrat e jima' waala shakhs ya to doosri 
shaadi karega ya zina ka raasta ikhtiyaar karega ya phir biwi hi se na-jaaiz 
tareeqe se faida uthaayega, in tamaam suraton mein doosri shaadi jaaiz aur 
awla (behtar) hai. 

®© Baaz mardon mein qudrati taur par shehwat ziyadah hoti hai aise hazraat 
ke liye bhi jaaiz raasta doosri shaadi hi hai warna ghalat raasta ikhtiyaar 
karega. 

© Baaz logon ko ek biwi se aulaad nahi hoti hai, maayusi mein zindagi 
guzaar raha hota hai magar doosri shaadi se bahut saare log saheb e 
aulaad (aulaad waale) ho jaate hain. 

®© Bewah (widow) ya mutallaqa (jis ko talaag de di gayi ho) ya umr 
raseedah (aged) aurat (kisi beemari ke sabab ya aib ke sabab ya rishta tay 
karte karte kaafi waqt guzar gaya aur aaj aisa bahut dekhne ko milta hai 
khusoosan jo ladki kaali ya ma'zoor ya ghareeb ho) se shaadi karna log 
ma'yoob samjhte hain, agar un se koi shaadi kar le to aise mard ko hiqaarat 

bhari nazron se dekha jaata hai. Aisi aurton se shaadi karna jahaan un ke 
saath ehsaan o sulook hota hai wahien shaadi ke magaasid bhi poore hote 
hain. 

© Ta'addud e izdiwaaj se pur-fitan daur mein sharamgaahon ki hifaazat 
par gawi madad milti hai. 


sk Doosri shaadi ke liye pehli biwi se ijazat 

Doosri shaadi ke mutalliq logon mein ek ghalatfehmi phaili hue hai ke mard 
pehli biwi ki ijazat ke baghair shaadi nahi kar sakta. Yeh ghalatfehmi hi hai 
Islam mein is ki koi haqeeqat nahi. Doosri shaadi ke mu'aamle mein mard 
khud mukhtaar hai use pehli biwi se ijazat lene ki zaroorat nahi kiunki doosri 
shaadi ki zaroorat mard ko hai na ke aurat (shohar hote huwe) ko is liye 
aurat se poochne ka sawaal hi paida nahi hota. Neez Quran o Hadees mein 
pehli biwi se ijazat lene ka koi suboot nahi milta. 

Haan agar koi shakhs ehsaan ke taur par pehli biwi se pooch leta hai ya us 
ko doosri shaadi ki khabar deta hai to is mein koi muzaigah nahi. 


* Doosri shaadi pe pehli biwi ka talaaq ka mutaalibah * 

Baaz aurtein doosri shaadi pe is qadar aag bagula ho jaati hain ke shohar 
se doosri biwi ki talaaq ka jabran (zabardasti) mutaalibah karti hain aur 
marne ya maarne ki mukhtalif dhamkiyaan deti hain. Kisi bhi aurat ka aisa 
mutaalibah karna jaaiz nahi balki yeh Allah aur us ke Rasool ke hukm ki na- 
farmaani hai. 

Nabi Sallallahu Alaihi Wasallam ka farmaan hai: 


aa Giay i 


Pei AIS p222 26 AALI Aow ZNÍ 
UU Gánate NINI 


Tarjumah: Kisi bhi aurat ke liye halaal nahi ke apni bahen ki talaag ka 
mutaalibah kare taaki us ke bartan ko faarigh kar ke khud nikah kar le, 


balki us ke mugaddar mein jo kuch hai woh use milega. 
(Sahih Bukhari: 5152) 


Lehaza aurton ko sabr se kaam lena chahiye aur apne nafs ko shari'at ka 
paaband banaana chahiye. Aap yeh sochein ke agar aap bewah ya 
mutallaga hotien aur aap se koi mard shaadi karta to khush hotien ya 
ghamgeen? Yeh shaitaan hai jo logon ke dilon se ulfat ko door karta hai aur 


ikhtilaaf ka waswasa daalta rehta hai to hamein saukanon se nahi shaitaan 

se mugaabla karna hai. 


* Pehli biwi se doosri shaadi chupaana * 

Kuch log doosri shaadi kar ke pehli biwi se is liye chupaate hain taaki koi 
tanaazo' (ladaayi waghera) na khada ho aur kisi nagahaani (achaanak 
aane waale) zarar (nugsaan) 

se bacha jaa sake. Ulama ne is tarah ki maslihat ke taien doosri shaadi ko 
pehli biwi se chupaana jaaiz garaar diya hai. Main is mein kuch izafah yeh 
karna chaahta hun ke awwalan (sab se pehle) pehli biwi ko doosri shaadi ke 
mutallig convince karne ki koshish karen taaki doosri shaadi ki achaanak 
khabar sun kar do khaandaan aur aulaad ke darmiyaan fitne ka sabab na 
ban jaaye. Agar waga'ee aap doosri shaadi ki zaroorat mehsoos karte hain 
is shart ke saath ke dono mein adil kar sakenge aur pehli biwi, doosri shaadi 
ke mukhalif hai, kisi taur se aap ke nazariyye se ittefaag nahi karna chaahti 
phir bhi aap shaadi kar sakte hain chaahe us ko khabar karen ya na karen. 
Is soorat mein doosri shaadi ko chupaana itna bada mu'aamla nahi hai jitna 
bada mu'aamla doosri shaadi ke hukm ko haqeer o zulm samjhna hai. 


* Doosri shaadi nikaah e misyaar ke taur par * 

Misyaar maujooda zamaane ka ek nikaah ka tareeqa hai, Arab ulama ne is 
ke jawaaz ka fatwa diya hai kiunki is mein shaadi ke arkaan o sharaait 
paaye jaate hain. Is ki shakl yeh hai ke biwi razamandi ke saath apne baaz 
huqooq maaf kar deti hai masalan nafqah aur apne paas mustaqil raat 
guzaarna. Mard hamesha us biwi ke paas raat guzaarne se aazad ho jaata 
hai, isi tarah us ka kharch bhi bardaasht nahi karna padta. Wagtan 
fawagtan us biwi ke paas aata rehta hai is se khusoosan umr raseedah 
(aged), bewah aur mutallaga khawateen ki iffat o ismat ki hifaazat hoti hai. 
Jab nikah e misyaar jaaiz hai to doosri shaadi karne mein koi harj nahi hai. 
Yaad rahe ke halaala e murawwajah ya mut'ah ki tarah muddat muta'ayyan 
kar li jaaye to nikah nahi zina shumaar hoga. 


* Doosri shaadi par aitraaz aur us ka jawaab * 


Aam taur se ek se zaaid shaadi par yeh aitraaz kiya jaata hai ke do teen 

saukanon mein tanaazo' paida ho jaata hai. Waga'ee yeh mu'aamla barr e 
sagheer mein dekhne ko milta hai. Is mein gusoor kis ka hai? Saudi Arab mein 
bhi ek se zaaid shaadiyan hoti hain magar hindustan o pakistan jaisa mahol 
nahi hai is ki kiya wajah hai? Sab se pehle yeh jaan lein ke tanaazo' insaani 
zindagi ka hissah hai, jahaan do log rehte hain wahaan nazariyyaat mein 
khtilaaf hona laazmi cheez hai, aksar isi nazariyyaati ikhtilaaf ke sabab 
tanaazo' paida hota hai. Tanaazo' ke liye doosri shaadi hi sabab nahi hai, 
ek biwi aur shauhar mein bhi tanaazo' hota hai. Talaag ki kasrat is ki wazeh 
daleel hai. Haan ek se zaaid biwiyon mein ikhtilaaf ki kasrat ho jaati hai, ise 
mard husn e ta'amul aur husn e tadbeer se rafa' kar sakta hai. Nabi 
Sallallahu Alaihi Wasallam ki zindagi hamaare liye anmol namoona hai jin 
ke paas giyaarah (11) biwiyaan thein. Un biwiyon ke darmiyaan bhi 
ma'mooli ikhtilaaf dekhne ko milta hai, is ka matlab hargiz yeh nahi ke 
ikhtilaaf ya tanaazo' ki wajah se doosri shaadi nahi ki jaa sakti ya Allah ke 
is hukm ka inkaar kiya jaaye. 

Ek aitraaz yeh bhi kiya jaata hai jo aam taur se ghair Muslim karte hain, 
kuch jadeed zehan ke musalmaan bhi is mein shaamil hain ke jab mard ek se 
zaaid shaadiyan kar sakta hai to aurat kiun nahi? 

Aurat bhi doosri shaadi kar sakti hai magar ek saath nahi yani ek shauhar ke 
maujood hote huwe nahi doosri shaadi nahi kar sakti. Agar shauhar ki wafaat 
ho jaaye to aurat doosri shaadi kar sakti hai, shauhar agar talaaq de de to 
doosri shaadi kar sakti hai, isi tarah shauhar laapata ho jaaye to bhi doosri 
shaadi kar sakti hai magar ek saath kayi shauhar nahi rakh sakti hai. Is ki 
asal wajah yeh hai ke Allah Taala ne sirf mardon ko ek saath kayi biwiyaan 
rakhne ki ijazat di hai, yeh haqq aurton ko nahi mila hai. Is ki hikmat mein 
ghairat ka bada dakhal hai ke koi mard apni biwi mein sharaakat nahi 
pasand kar sakta. Aurat ki kamzoori, bimaari (haiz o nifaas waghera), 
mardon ke bil muqaabil jinsi khwaahish ki kami, ek se zaaid shauharon ki 
adm e istita'at (istita'at na hona) (shauharon ki khidmat ki haisiyat se, aulaad 
ki tarbiyat ki haisiyat se, ghar ke mu'aamlaat sambhaalne waghera ki 
haisiyat se) bhi aurat ke liye bayak waqt muta'addid shauhar rakhne mein 
rukaawat hain. Ek aurat ke paas bayak wagt (ek hi waqt mein) kayi shauhar 
hon to use jinsi beemari ka bhi imkaan hai. Ek mushkil nutfe mein ikhtilaat ki 


bhi hai. Gharelu fasaad to apni jagah, kaun aur kaise tay karega ke aurat 

kab, kis shauhar ke paas rahe, kaise aulaad ki tarbiyat kare, kaise gharelu 
kaam kaaj sambhale aur kis tarah mukhtalif shauharon ki muta'addid 
zimmedaariyaan nibhaaye. Yeh aise mugaddamaat hain jin ke hal ki koi 
soorat nahi hai is wajah se Islam ne ek aurat ko bayak waqt (ek hi waqt 
mein) kayi shauhar rakhne ki ijazat nahi di hai. 


E uD Y 0) Magubool Ahmed 
€E) SheikhMagubolAhmedFatawa. 

